[{"text_idx": "#000004", "text": "S\u0302ang\u0302i vian mendon de mang\u0302o au\u0306 log\u0302prefero estas g\u0302is 15.07.2017 senpage. S\u0302ang\u0302oj post tiu dato estas dau\u0306re eblaj (lau\u0306 disponebleco) sed kostas 5 eu\u0306rojn je s\u0302ang\u0302o."}, {"text_idx": "#000005", "text": "IJK estas publika junulara arang\u0302o dum kiu oni ankau\u0306 fotas kaj filmas. Alig\u0302ante al la arang\u0302o vi akceptas aperi en fotoj kaj filmoj, kiuj poste povos esti publikigitaj, krom se vi eksplicite, skribe sciigos la organizantojn plej malfrue kiam vi subskribas c\u0302i tiun regularon (en la alig\u0302ilo)."}, {"text_idx": "#000006", "text": "IJK estas junulara arang\u0302o, dum kiu oni festas ankau\u0306 nokte. Tio povas ankau\u0306 dumnokte esti au\u0306debla en via c\u0302ambro."}, {"text_idx": "#000009", "text": "La kongreso okazas en Togolando, do evidente validas tie leg\u0302oj de Togolanda Respubliko. Ene de la kongresejo ni estos solaj \u2013 nur Esperantistoj. Tio signifas, ke tie ni estos pli liberaj ol ekster la kongresejo. Bonvolu tamen zorgi, ke nia libereco restu nur en la kongresejo \u2013 kaj por nia komuna sekureco kaj por ke ni ne kau\u0306zu problemojn al niaj bonvolemaj gastigantoj."}, {"text_idx": "#000011", "text": "C\u0302i tie listigitas oftaj demandoj pri la proksimig\u0302anta kongreso en Aneho kaj la respondoj estis preparitaj fare de la organiza temo de la IJK. Se vi serc\u0302as respondon rilatan al TEJO, bonvolu iri al oftaj demandoj en la retpag\u0302o de TEJO."}, {"text_idx": "#000012", "text": "Kiujn dokumentojn bezonas eksterlandanoj por eniri Togolandon?"}, {"text_idx": "#000013", "text": "Tio dependas de tio el kiu lando vi venas. Por plej multaj landoj necesos vizo. Nemalofte povas okazi, ke la vizo akireblas tre facile. Ekzemple oni povas ricevi vizon simple pagante g\u0302in c\u0302e la konsulejo/ambasadejo au\u0306 c\u0302e la landlimo, sen bezono havi oficialan invitleteron. Povas okazi, ke bezonatos flava vakcinlibreto au\u0306/kaj sanasekuro. La reguloj estas malsamaj por diversaj landoj, do bonvolu mem kontakti Togolandan ambasadejon au\u0306 konsulejon respondecan pri via devenlando kaj tie akiri plej certajn kaj fidindajn informojn. Problemkaze ne hezitu kontakti la organizantojn."}, {"text_idx": "#000017", "text": "C\u0302u samseksemuloj povas sekure eniri Togolandon kaj partopreni la kongreson?"}, {"text_idx": "#000018", "text": "Samseksa seksuma agado (kaj ina, kaj malina) estas kontrau\u0306leg\u0302a en Togolando. Por ne havi problemojn, ni rekomendas eviti ajnan publikan elmontron de amo inter samseksuloj."}, {"text_idx": "#000019", "text": "Se temas pri la kongresejo, g\u0302i estas sufic\u0302e granda kaj c\u0302irkau\u0306barita tereno kie ni, Esperantistoj, estos solaj. Ekzistas interkonsento kun la direktoro de la lernejo kaj kun la LKK, ke ene de g\u0302i ni rajtas konduti kiel ni volas. Tio inkluzivas vestmanieron, parolesprimon, kaj fizikan elmontron de amo (ekz. teni manojn, brakumi, kisadi)."}, {"text_idx": "#000020", "text": "Ni garantias ke samseksemuloj povos sekure kaj libere esprimi sin ene de la kongresejo. Ni tamen rekomendas al c\u0302iuj (sendepende de sia seksa orientig\u0302o) konduti en deca kaj respektema maniero, c\u0302iu lau\u0306 sia propra pritakso, kaj tenante en konsidero la interkulturan etoson de la IJK."}, {"text_idx": "#000023", "text": "Bedau\u0306rinde ankorau\u0306 ne tuta Togolando estas Esperantujo. Se temas pri personoj, kies genra esprimo ne eniras en norman imagon de unu el du genroj, ina au\u0306 malina, ni devas honeste diri, ke ili ne nepre povas senti sin komforte en la stratoj de Togolando. Kvankam ne estas risko, ke transgenruloj povus esti arestitaj au\u0306 punitaj au\u0306 io tia, tamen ili povus konfrontig\u0302i kun primokoj au\u0306 insultoj surstrate. En tiaj kazoj eblaj solvoj estas au\u0306 nevidebligo de transgenreco au\u0306 restado en kongresejo dum la dau\u0306ro de la evento. C\u0302iukaze ni petas kontaktig\u0302i kun la organiza temo por pritrakti tion kaj organizi por vi sekuran kaj komfortan c\u0302eeston. Ni kore pardonpetas por malsimpleco de la situacio, sed bedau\u0306rinde en povo de organiza teamo estas nur tio, kio okzas ene de la kongresejo."}, {"text_idx": "#000024", "text": "Kia estas leg\u0302a situacio pri alkoholo, drogoj kaj cigaredoj en Togolando?"}, {"text_idx": "#000025", "text": "C\u0302iuj drogoj (inkluzive de kanabo) kanabo estas kontrau\u0306leg\u0302aj en Togolando (samie kiel en multegaj aliaj afrikaj landoj). Oni do atentu ne kunhavi ilin vojag\u0302ante al Togolando, c\u0302ar oni tiel oni riskas areston."}, {"text_idx": "#000029", "text": "C\u0302u estas iuj specifaj nomrmoj pri vestig\u0302ado en Togolando?"}, {"text_idx": "#000030", "text": "Ne vere. En Togolando homoj pli kaj pli emas vesti sin kiel en Eu\u0306ropo kaj Usono kaj ne estas iuj malkutimaj nomroj."}]